CELEX: 62012TN0120
Language: da
Date: 2012-03-09 00:00:00
Title: Sag T-120/12: Sag anlagt den 9. marts 2012 — Shahid Beheshti University mod Rådet

9.6.2012   
            
            
               DA
            
            
               Den Europæiske Unions Tidende
            
            
               C 165/22
            
         Sag anlagt den 9. marts 2012 — Shahid Beheshti University mod Rådet
   (Sag T-120/12)
   2012/C 165/38
   Processprog: fransk
   
      Parter
   
   
      Sagsøger: Shahid Beheshti University (Teheran, Iran) (ved advokat J.-M. Thouvenin)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/299/FUSP af 23. maj 2011 annulleres, for så vidt som den vedrører sagsøgeren.
            
         
               —
            
            
               Det fastslås, at afgørelse 2010/413/FUSP af 26. juli 2010 ikke finder anvendelse på sagsøgeren, jf. artikel 277 TEUF.
            
         
               —
            
            
               Rådets gennemførelsesforordning (EU) nr. 503/2011 af 23. maj 2011 om gennemførelse af forordning (EU) nr. 961/2010 annulleres, for så vidt som den vedrører sagsøgeren.
            
         
               —
            
            
               Det fastslås, at forordning (EU) nr. 961/2010 ikke finder anvendelse på sagsøgeren, jf. artikel 277 TEUF.
            
         
               —
            
            
               Rådets afgørelse 2011/783/FUSP af 1. december 2011 annulleres, for så vidt som den vedrører sagsøgeren.
            
         
               —
            
            
               Rådets gennemførelsesforordning (EU) nr. 1245/2011 af 1. december 2011 annulleres, for så vidt som den vedrører sagsøgeren.
            
         
               —
            
            
               Den afgørelse, der er indeholdt i Rådets skrivelse til sagsøgeren af 5. december 2011, annulleres.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren gjort syv anbringender gældende.
   
               1)
            
            
               Første anbringende vedrørende manglende hjemmel for afgørelse 2010/413/FUSP, som udgjorde retsgrundlaget for afgørelse 2011/299/FUSP, samt vedrørende tilsidesættelse af traktaterne og international ret. Det skal således fastslås, at afgørelse 2010/413/FUSP ikke finder anvendelse på sagsøgeren.
            
         
               2)
            
            
               Andet anbringende vedrørende manglende hjemmel for forordning nr. 961/2010, som udgjorde retsgrundlaget for gennemførelsesforordning nr. 503/2011. Sagsøgeren har gjort gældende, at artikel 215 TEUF ikke kan udgøre retsgrundlaget for forordning nr. 961/2010, idet afgørelse 2010/413/FUSP, som den har til formål at gennemføre i Unionens interne retsorden, ikke er blevet vedtaget i overensstemmelse med kapitel 2 i afsnit V i EU-traktaten. Det skal derfor fastslås, at forordning nr. 961/2010 ikke finder anvendelse på sagsøgeren.
            
         
               3)
            
            
               Tredje anbringende vedrørende tilsidesættelse af artikel 215 TEUF under proceduren, hvorved sagsøgeren ved gennemførelsesforordning nr. 503/2011 blev opført i bilag VIII til forordning nr. 961/2010.
            
         
               4)
            
            
               Fjerde anbringende vedrørende tilsidesættelse, ved afgørelse 2011/299/FUSP og gennemførelsesforordning nr. 503/2011, af retten til forsvar, retten til god forvaltning og retten til en effektiv domstolsbeskyttelse, idet Rådet ikke har overholdt retten til at blive hørt, meddelelsesforpligtelsen og forpligtelsen til at angive en tilstrækkelig begrundelse.
            
         
               5)
            
            
               Femte anbringende vedrørende tilsidesættelse af proportionalitetsprincippet.
            
         
               6)
            
            
               Sjette anbringende vedrørende tilsidesættelse af ejendomsretten.
            
         
               7)
            
            
               Syvende anbringende vedrørende den omstændighed, at sagsøgerens optagelse på listen over enheder, som er undergivet sanktioner, følger af en faktisk vildfarelse, for så vidt som sagsøgeren i sin egenskab af offentligt universitet, der har status af juridisk person uden repræsentation af Ministry of Defence and Armed Forces Logistics i ledelsesorganet, hverken ejes eller kontrolleres af dette ministerium, eller er involveret i videnskabelig forskning inden for nukleare våben.